Baden
        
         (by i Sveits)
Store norske leksikon,Geografi,Verdens geografi,Europa,Sveits’ geografi
Baden er en by i Sveits, kanton Aargau, ved elven Limmat, 20 km nordvest for Zürich. Byen har 19 547 innbyggere (2020), med forsteder 111 400 innbyggere (agglomerasjonen Baden-Brugg, 2019).
Byen har betydelig verkstedindustri, særlig maskin- og annen metallindustri, produksjon av elektriske artikler (blant annet ABB AG og Alstom AG). Bybildet domineres av slottsruinen Stein, tidligere støttepunkt for habsburgerne, som ligger rett vest for bysenteret.Baden ble grunnlagt i 1291 av habsburgerne. Den var sete for den føderale regjeringen i 1416–1712. Byen forble katolsk under reformasjonen. Baden fikk i 1847 jernbaneforbindelse med Zürich, den første i Sveits, og i 1892 landets første elvekraftverk.Navnet har byen etter en kilde som alt i romersk tid var høyt verdsatt med sitt 46 °C varme svovelvann (Aqua Helveticae). Les mer i Store norske leksikon Sveits